பேராசிரியர் சின்னத்தம்பி பெருந்தோட்ட துறையில் எந்தளவில் புலமை பெற்று காணப்படுகின்றார் என்பதை அடுத்துவரும் இரண்டு அத்தியாயங்களை வாசிக்கும் போது தெளிவாக புலப்படுகின்றது. ஒரு பொருளியல் பேராசான் என்ற நிலையில் உற்பத்திக் காரணிகள் எந்தளவில் தேயிலை பெருந்தோட்டச் செய்கையில் செயல்படுகின்றன. இதில் தொழிலாலர்களின் திறன் எந்தளவு பங்களிப்பு செய்துள்ளது என்பதை பல்வேறு உதாரணங்கள் மூலம் விளக்கியுள்ளார். இத்துறை குறித்து ஆய்வு செய்யும் பொருளியல் மாணவர்களுக்கு இவரது விளக்கங்கள் மிகவும் பயன்பாடு மிக்கதாகும். .இவரது வியாக்கியானத்தின்படி தொழில் திறனற்ற தொழிலாளர்களாக அடையாளப்படுத்தப்பட்ட பெருந்தோட்டத் தொழிலாளர்களுக்கு குறைந்த மட்டத்திலேயே சம்பளம் நிர்ணயிக்கப்பட்டதாகவம் மேலதிகமாக சம்பளம் சலுகைகள் வழங்குவதனால் இவர்களிடம் இருந்து மேலதிக உற்பத்தியை எதிர்பார்க்க முடியாது என்ற வாதம் ஆரம்பகால ஐரோப்பிய பெருந்தோட்ட கம்பனி;களிடம் காணப்பட்டது என்று குறிப்பிடுகின்றார். இருப்பினும் பிற்பட்ட காலத்தில் எந்தளவில் தொழிலார்களது நலன் கவனிக்கப்படகின்றதோ அந்தளவில் துறைசார்ந்த உற்பத்தி அதிகரித்துள்ளது என்பதை பிற்காலத்தில் பெருந்தோட்ட துறை சார்ந்து மேற்கொள்ளப்பட்ட கணிப்பீடுகளில் குறிப்பிடப்பட்டிருக்கின்றன என்பதையும் பேராசிரியர் பல இடங்களில் சுட்டிக்காட்டியுள்ளார்